ሓጋዚ ፕሮፌሰር መረሳ፡ ንሕና ህልዉናን ዕርቅናን ምስ ዲሞክራሲያዊት ኤርትራን ህዝብን'ዩ። ሕዚ መጺኡ ዘሎ ለዉጢ ዝንበበሉ፡ ኢህወዴግ ምስ ፕረዚደንት ኢሳይያስ ዕርቂ ኣሎ። ኣስመራን ኣዲስ ኣበባን ድማ እየን ተዓሪቐን። ንትግራይ እናኸበብኻ ዝግበር ሰላም'ዩ ዘሎ። ተስፋና ግና፡ ኣብቲ ንሰላማዊ ሰልፊ ዝወጽአ ኤርትራዊ'ዩ። ተስፋና ኣብ ህልዉና ኤርትራን ኢትዮጵያን ዝኣምንን ኣብ ትግራይ ተዓቝቦም ዘለዉን ኤርትራዉያን'ዩ። ኮነ ነባሂሉ ግና ዕርቅና ምስ ህዝቢ'ዩ ንዝብል ዘረባ ተጋሩ ናይ መንደር ፖለቲካ ኢሉ እቲ ቀዳማይ ሚኒስትር ኣብ ኣሜሪካ ከይዱ ኣናሺዩዎ'ዩ። እቲ ወለዶ ንናይ ባዕሉ ህልዉና ዝቃለስ ስለዝኾነ ግና፡ ጠጠዉ ዝብል ኣይኮነን። ኩሉ ነገር ኣብ ናይ ትግራይ ጥንካረ'ዩ ዝዉሰን፡ ብጽንዓትን ትዕግስትን ድማ ክምራሕ ኣለዎ። ቢቢሲ፦ ሕዚ፡ ነቶም ሃገራዊ ጸገማት ንምፍታሕ መንግስቲ እንታይ ክገብር ኣለዎ?
